DA Den Europæiske Unions Tidende C 135/6

Domstolens dom (Store Afdeling) af 12. marts 2014 — O. mod Minister voor Immigratie, Integratie en Asiel og Minister voor Immigratie, Integratie en Asiel mod B. (anmodning om præjudiciel afgørelse fra Raad van State — Nederlandene)

(Sag C-456/12) (1)

((Direktiv 2004/38/EF - artikel 21, stk. 1, TEUF - ret til at færdes og opholde sig frit på medlemsstaternes område - berettigede personer - opholdsret for en tredjelandsstatsborger, som er familiemedlem til en unionsborger, i den medlemsstat, hvor unionsborgeren er statsborger - unionsborgerens tilbagevenden til denne medlemsstat efter kortvarige ophold i en anden medlemsstat))

2014/C 135/06

Processprog: nederlandsk

Den forelæggende ret

Raad van State

Parter i hovedsagen

Sagsøgere: O. og Minister voor Immigratie, Integratie en Asiel

Sagsøgte: Minister voor Immigratie, Integratie en Asiel og B.

Sagens genstand

Anmodning om præjudiciel afgørelse — Raad van State — fortolkning af artikel 20 TEUF, 21 TEUF, 45 TEUF og 56 TEUF, og artikel 3, stk. 1, 6 og 7, og artikel 7, stk. 1 og 2, i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT L 158, s. 77) — ret til indrejse og ophold for tredjelandsstatsborgere, der er familiemedlemmer til en unionsborger — unionsborgerens tilbagevenden til sin oprindelsesmedlemsstat efter et ophold i en anden medlemsstat som unionsborger som omhandlet i artikel 21 TEUF og som modtager af tjenesteydelser som omhandlet i artikel 56 TEUF — analog anvendelse af direktivet i lighed med sagerne C-370/90 (Singh)og C-291/05 (Eind)

Konklusion

Artikel 21, stk. 1, TEUF skal fortolkes således, at i en situation, hvor en unionsborger har opbygget eller konsolideret et familieliv med en tredjelandsstatsborger under et reelt ophold i henhold til og under overholdelse af betingelserne i artikel 7, stk. 1 og 2, eller artikel 16, stk. 1 og 2, i Europa-Parlamentets og Rådets direktiv 2004/38/EF af 29. april 2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EØF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF i en anden medlemsstat end den, hvor den pågældende er statsborger, finder dette direktivs bestemmelser analog anvendelse, når den nævnte unionsborger, sammen med det pågældende familiemedlem, vender tilbage til sin oprindelsesmedlemsstat. Betingelserne for at indrømme den nævnte tredjelandsstatsborger, som er familiemedlem til unionsborgeren, en afledt opholdsret i unionsborgerens oprindelsesmedlemsstat bør derfor principielt ikke være strengere end dem, som er fastsat i det nævnte direktiv for at indrømme en tredjelandsstatsborger, der er familiemedlem til en unionsborger, som har udøvet sin ret til fri bevægelighed ved at bosætte sig i en anden medlemsstat end den, hvor den pågældende er statsborger, en afledt opholdsret.

(1) EUT C 26 af 26.1.2013.